《集趣轩》
宋代·陈聿

宇宙同无穷，景物各有趣。
心目要领略，未始为细故。
山僧彻障蔽，便得江山助。
远迩入盼睐，左右供指雇。
千容与万态，不约相与遇。
何须更登眺，便可休杖履。
一览既无余，怀抱良以悟。
欲图无妙笔，欲咏无奇句。
聊为揭佳名，於焉赏心寓。

作者简介：陈聿，哲宗元祐元年（一○八六）为内殿崇班（《续资治通鉴长编》卷三七八）。